Diari Oficial de la Generalitat Valenciana


Sumari del DOGV 8992, del 08-01-2021 (2021/29)

RESOLUCIÓ número 666/2020, de 29 de desembre, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es crea i regula el Registre d'Acords i Resolucions adoptats pel director o directora de l'Agència.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8992

Data del DOGV
:   08-01-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/29


Data del document
:   29-12-2020

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Agència de Prevenció i Lluita contra el Frau i la Corrupció de la Comunitat Valenciana
    * legislació
    * registre de documents

RESOLUCIÓ número 666/2020, de 29 de desembre, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es crea i regula el Registre d'Acords i Resolucions adoptats pel director o directora de l'Agència. [2021/29]  
L'Agència de Prevenció i Lluita contra el Frau i la Corrupció de la Comunitat Valenciana (d'ara en avant, Agència), com a entitat pública adscrita a Corts Valencianes, està obligada a formalitzar els acords i resolucions del seu director o directora en el corresponent registre d'acords i resolucions, segons el que es disposa en la normativa d'aplicació.  
Així, en concret, l'article 89 del Reglament de funcionament i règim interior de 27 de juny de 2019, de l'Agència (DOGV 8582, 02.07.2019), sota la rúbrica, Registre d'acords i resolucions del director o directora de l'Agència, literalment disposa que:  
«1. Es portarà un registre dels acords i resolucions adoptats pel director o directora de l'Agència, en el qual queden anotats, com a mínim, l'ordre numèric de l'acord o resolució, que s'iniciarà cada any natural, la data de la seua emissió, la unitat administrativa tramitadora, el número d'expedient, la denominació o títol de l'acord o resolució, la persona o persones destinatàries i, en el seu cas, la ressenya del seu contingut.  
2. Mitjançant resolució del director o directora de l'Agència, es crearà i regularà aquest registre, que quedarà incorporat a la tramitació i expedient electrònic.»  
D'altra banda, després de l'entrada en vigor de la Llei 39/2015, d'1 d'octubre, del procediment administratiu comú de les administracions públiques, i de la Llei 40/2015, d'1 d'octubre, de règim jurídic del sector públic, ens trobem amb un nou escenari normatiu de consolidació de l'administració digital en les diverses administracions públiques i, per tant, també en l'Agència.  
Tant la Llei 39/2015 com la Llei 40/2015, generalitzen l'ús de mitjans electrònics. Concretament, la Llei 39/2015 exigeix en els seus articles 26.1 i 70.2 la constància en suport electrònic de tots els expedients i, especialment, de la resolució que pose fi al procediment, conforme al seu article 88.4. Igualment la Llei 40/2015, en el seu article 40.1, estableix l'obligació d'emmagatzemar electrònicament tots els documents que s'empren en les actuacions administratives llevat que això no siga possible. D'aquesta manera, la tramitació electrònica, ja no es pot considerar una forma especial de gestió dels procediments, sinó la forma ordinària, per la qual cosa resulta imprescindible portar adequadament un registre d'acords i resolucions electrònic.  
La present Resolució té per objecte crear el Registre d'acords i resolucions adoptats pel director o directora de l'Agència, així com regular el seu funcionament, incorporant-lo a la tramitació i expedient electrònic, responent així als principis d'eficàcia, eficiència i economia que han de presidir tota actuació administrativa.  
Per tot el que s'ha exposat, en ús de les atribucions conferides en virtut del que es disposa en els articles 13.1. m) i 89 del Reglament de funcionament i règim interior de 27 de juny de 2019, de l'Agència (DOGV 8582, 02.07.2019), resolc:  
  
Primer  
Crear el Registre d'acords i resolucions adoptats pel director o directora de l'Agència de Prevenció i Lluita contra el Frau i la Corrupció de la Comunitat Valenciana, en compliment del que es disposa en el seu Reglament de funcionament i règim interior i altra normativa aplicable.  
  
Segon  
Regular el funcionament del Registre d'acords i resolucions adoptats pel director o directora de l'Agència, de conformitat amb el que s'estableix en l'Annex de la present Resolució que estableix les seues normes de funcionament.  
  
Tercer  
Adoptar, si escau, quantes disposicions siguen necessàries per al desenvolupament i execució de la present resolució.  
  
Quart  
Publicar la present Resolució en la pàgina web de l'Agència, en el Butlletí Oficial de les Corts i en el Diari Oficial de la Generalitat Valenciana.  
  
València, 29 de desembre de 2020.- El director de l'Agència de Prevenció i Lluita contra el Frau i la Corrupció de la Comunitat Valenciana: Joan A. Llinares Gómez.